**บทที่ 1**

**บทนำ**

**ความเป็นมาและความสำคัญ**

ปัญหายาเสพติดในยุคปัจจุบัน ไม่มีใครปฏิเสธได้ว่าเป็นปัญหาร้ายแรงที่สุดของประเทศไทย เพราะปัญหายาเสพติดโดยเฉพาะสารโพลีไซคลิกโรมาติกไฮโดรคาร์บอนในบุหรี่ได้แพร่ระบาดในหมู่เด็ก เยาวชน ครอบครัวในทุกชุมชน ทุกตำบล ทุกอำเภอ ทุกจังหวัด ในอดีตที่ผ่านมาผู้ติดยาเสพติดส่วนใหญ่คือผู้ที่อยู่ในวัยทำงาน ผู้ขายยาเสพติดส่วนใหญ่ได้แก่ กลุ่มมิจฉาชีพหรือผู้ที่ตั้งใจประกอบธุรกิจในด้านยาเสพติดโดยตรงแต่ปัจจุบันผู้ติดยาเสพติดส่วนใหญ่ คือ เด็กและเยาวชนโดยเฉพาะกลุ่มวัยรุ่นจะเป็นเป้าหมายสำคัญของผู้ค้ายาเสพติด ส่วนผู้ขายยาเสพติดนั้น นอกจากมีเยาวชนและบุคคลทั่วไปเป็นผู้ค้าแล้วยังมีเจ้าหน้าที่ของรัฐตลอดจนครูบาอาจารย์และแม่บ้านเข้าร่วมในขบวนการค้ายาเสพติดด้วย สภาพการณ์เช่นนี้เคยปรากฏมาก่อนในสังคมไทยซึ่งเคยเป็นสังคมที่เกรงกลัวและรังเกียจยาเสพติดทุกชนิด แต่ในปัจจุบันกลับเข้าไปคลุกคลี ถือว่ายาเสพติดเป็นส่วนหนึ่งของวิถีชีวิตของครอบครัว ปัญหาของสารพิษในบุหรี่จึงกลายเป็นปัญหาร้ายแรงที่ยากจะแก้ไขในยุคปัจจุบัน การสูบบุหรี่เป็นสาเหตุหลักของการเสียชีวิตที่สามารถป้องกันได้ การสูบบุหรี่เพิ่มโอกาสในการเป็นโรคมะเร็งปอด ประมาณ 80-90% ของผู้ป่วยมะเร็งปอดมีสาเหตุมาจากการสูบบุหรี่ นอกจากนั้นยังเป็นสาเหตุของโรคปอดอื่นๆ เช่น โรคถุงลมโป่งพองหญิงมีครรภ์ที่สูบบุหรี่มีโอกาสแท้งลูกมากขึ้น และเด็กที่คลอดออกมาอาจมีน้ำหนักน้อยกว่าปกติ การสูบบุหรี่ยังเพิ่มโอกาสของอาการหัวใจวาย และโรคมะเร็งประเภทอื่น ๆ อีกด้วย ผู้สูบบุหรี่อาจดูแก่กว่าปกติเนื่องจากควันบุหรี่จะเพิ่มรอยเหี่ยวย่นบนผิวหนัง เนื่องจากการสูบบุหรี่มีผลเพิ่มอัตราเมตาบอลิซึม ดังนั้นอาจส่งผลให้ผู้สูบมีน้ำหนักลดลง สารพิษที่อยู่ในบุหรี่มีมากกว่า 7,000 ชนิด เนื่องจากสารเคมีกว่า 7,000 ชนิดไม่ได้ก่อให้เกิดอันตรายในทันที จึงทำให้คนที่สูบบุหรี่ ไม่ได้สนใจสุขภาพตนเอง แต่รู้หรือไหมว่า สารพิษจะค่อยๆ สะสม และเริ่มแสดงอาการเมื่อสูบต่อเนื่อง 5-10 ปี เป็นขั้นต่ำ ส่วนปริมาณการสูบก็มีผลเช่นกัน ถ้าสูบมากจะเห็นผลเร็ว สูบน้อยจะเห็นผลช้ากว่า แต่เห็นผลกับทุกคน คนที่เลิกได้เร็ว ก็จะได้สารพิษในระดับที่น้อยกว่าคนที่สูบเป็นระยะเวลานาน

ปัจจุบันนี้มีการเปลี่ยนแปลงในด้านต่างๆ เกิดขึ้นอย่างรวดเร็วไม่ว่าจะเป็นในเรื่องของด้านการศึกษา เศรษฐกิจ สังคม โดยเฉพาะอย่างยิ่งในเรื่องของเทคโนโลยีสารสนเทศได้มีการพัฒนาอย่างล้าสมัยซึ่งส่งผลให้เกิดความสะดวกต่อการใช้งาน งานกราฟิกเคลื่อนไหวเริ่มมีบทบาทมากขึ้นในปัจจุบัน อีกทั้งยังมีการนำเสนอ สื่อมัลติมีเดียต่างๆในรูปแบบกราฟิกเคลื่อนไหวเพิ่มขึ้นการนำเสนอข้อมูลด้วย อินโฟกราฟิก เป็นการนำข้อมูล ที่เข้าใจยากหรือข้อมูลที่เป็นตัวหนังสือจำนวนมากมานำเสนอในรูปแบบต่างๆสามารถเล่าเรื่องราวได้แม้ดูแค่ ภาพที่นำเสนอด้วยการใช้กราฟิกที่ช่วยเพิ่มความสวยงาม หัวข้อที่น่าสนใจ ภาพและเสียง แสดงออกมาจึงจะ ดึงดูดความสนใจได้ดี

จากปัญหาของบุหรี่หรือยาเสพติดเริ่มร้ายแรงขึ้นเรื่อยๆ เพราะสารพิษต่างๆที่อยู่ในบุหรี่ ต่างทำให้เกิดโรคร้ายแรงได้มากมาย แต่ก็ยังไม่เป็นที่รู้จักกันอย่างแพร่หลาย ดังนั้น ผู้ศึกษาจึงสนใจที่จะออกแบบสื่อ อินโฟกราฟิก เรื่องควันในบุหรี่ โดยการดำเนินเรื่องราวด้วยภาพกราฟิกที่สวยงามการนำข้อมูลตัวหนังสือจำนวนมากๆ มาจัดทำในรูปแบบของภาพกราฟิกที่เข้าใจได้ง่ายยิ่งขึ้น การออกแบบฉากสีสันที่สวยงาม ตัวการ์ตูนและเสียงพากย์ที่จะทำให้ผู้รับสารสนใจในข้อมูลที่จะนำเสนอและจดจำข้อมูลที่นำเสนอได้มากยิ่งขึ้น

**วัตถุประสงค์ของโครงงาน**

1. เพื่อออกแบบสื่ออินโฟกราฟิกเรื่อง ควันแห่งความตาย ให้มีคุณภาพ

2. เพื่อประเมินความพึงพอใจของกลุ่มเป้าหมายที่มีต่อสื่ออินโฟกราฟิก เรื่อง ควันแห่งความตาย

**ขอบเขตของโครงงาน**

**กลุ่มเป้าหมาย**

1. ผู้เชี่ยวชาญ จำนวน 3 คน

2. กลุ่มเป้าหมายในการศึกษาครั้งนี้ คือ นักศึกษาสาขาเทคโนโลยีมัลติมีเดียและแอนิเมชัน

**ระยะเวลา**

ภาคเรียนที่ 1/2558

**เนื้อหา**

ควันบุหรี่ที่ลอยโขมงไปในอากาศนอกจากเต็มไปด้วยกลิ่นเหม็นแล้ว ยังแฝงไปด้วยผลร้ายนานัปการจากการปะปนไปในอากาศบริสุทธิ์ จนกระทั้งแตกตัวกลายเป็นอนุภาคขนาดเล็กตกค้างตามสิ่งของต่างๆ ซึ่งถ้าหากร่างกายคนเราได้สูดดมควันร้ายนี้ไป มีโอกาสเสี่ยงอย่างมากต่อการเป็นโรคที่เกิดจากผลของการสูบบุหรี่ไม่ต่างจากการสูบโดยตรง เช่น โรคมะเร็ง โรคถุงลมโป่งพอง เป็นต้น ผู้คนทั่วไปเหล่านี้จึงถือว่าเป็นผู้สูบบุหรี่ไปโดยปริยาย เรียกว่า ผู้สูบบุหรี่มือสองและมือที่สาม เมื่อควันบุหรี่ที่ถูกสูบเข้าไปและถูกหายใจออก

**นิยามศัพท์เฉพาะ**

**อินโฟกราฟิก** หมายถึง การนำข้อมูลหรือความรู้เกี่ยวเรื่องของสารอันตรายของบุหรี่ ในลักษณะของกราฟิก เป็นภาพนิ่งหรือภาพเคลื่อนไหว ดูแล้วเข้าใจง่ายในเวลารวดเร็วและชัดเจน สามารถสื่อให้ผู้ชมเข้าใจ ความหมายของข้อมูลทั้งหมดได้ โดยไม่จำเป็นจะต้องมี ผู้นำเสนอเข้ามาช่วยขยายความเข้าใจอีก

**คุณภาพ** หมายถึง ความคิดเห็นของผู้เชี่ยวชาญ 3 คน ที่มีต่ออินโฟกราฟิกเรื่อง ควันแห่งความตาย

**ความพึงพอใจ** หมายถึง ความคิดเห็นของนักศึกษาสาขาเทคโนโลยีมัลติมีเดียและแอนิเมชัน ที่มีต่อสื่ออินโฟกราฟิก เรื่อง ควันแห่งความตาย

**ประโยชน์ที่คาดว่าจะได้รับ**

1. ได้รับความเพลิดเพลินในเรื่อง ควันแห่งความตาย

2. ได้ความรู้เกี่ยวกับสารอันตรายในควันของบุหรี่

3. สามารถนำไปใช้ประโยชน์ได้